alexandrainst/scandi-wiki huggingface dataset:
Óspakseyrarhreppur

Óspakseyrarhreppur var hreppur í Strandasýslu, kenndur við bæinn Óspakseyri við Bitrufjörð. 

Hreppurinn varð til ásamt Fellshreppi þegar Bitruhreppi var skipt í tvennt. 1. janúar 1992 voru hrepparnir sameinaðir á ný, að þessu sinni undir nafninu Broddaneshreppur.

Fyrrum sveitarfélög Íslands
Strandir
Bitruhreppur

Bitruhreppur var hreppur í Strandasýslu, sem kenndur var við Bitrufjörð. 

Hreppnum var skipt upp í Fellshrepp og Óspakseyrarhrepp en þeir voru endursameinaðir 1. janúar 1992 undir nafninu Broddaneshreppur.

Fyrrum sveitarfélög Íslands
Strandir
Fellsstrandarhreppur

Fellsstrandarhreppur var hreppur í Dalasýslu, sunnan á Klofningsnesi. 

Hinn 11. júní 1994 sameinaðist Fellsstrandarhreppur 5 öðrum hreppum:  Haukadalshreppi, Hvammshreppi, Laxárdalshreppi, Skarðshreppi og Suðurdalahreppi undir nafninu Dalabyggð.

Fyrrum sveitarfélög Íslands
Dalasýsla
Haukadalshreppur

Haukadalshreppur var hreppur sunnan til í Dalasýslu, kenndur við Haukadal í Dölum. 

Hinn 11. júní 1994 sameinaðist Haukadalshreppur 5 öðrum hreppum: Fellsstrandarhreppi, Hvammshreppi, Laxárdalshreppi, Skarðshreppi og Suðurdalahreppi undir nafninu Dalabyggð.

Fyrrum sveitarfélög Íslands
Dalasýsla
Hvammshreppur (Dalasýslu)

Hvammshreppur (Hvammssveit) var hreppur í Dalasýslu, fyrir botni Hvammsfjarðar.

Hinn 11. júní 1994 sameinaðist Hvammshreppur 5 öðrum hreppum: Fellsstrandarhreppi, Haukadalshreppi, Laxárdalshreppi, Skarðshreppi og Suðurdalahreppi undir nafninu Dalabyggð.

Lagt niður 1994
Vesturland
Dalasýsla
Fyrrum sveitarfélög Íslands
Laxárdalshreppur

Laxárdalshreppur var hreppur í Dalasýslu, fyrir botni Hvammsfjarðar, kenndur við Laxá í Dölum. 

Hinn 11. júní 1994 sameinaðist Laxárdalshreppur 5 öðrum hreppum: Fellsstrandarhreppi, Haukadalshreppi, Hvammshreppi,  Skarðshreppi og Suðurdalahreppi undir nafninu Dalabyggð.

Fyrrum sveitarfélög Íslands
Dalasýsla
Skarðshreppur (Dalasýslu)

Skarðshreppur var hreppur - á norðanverðum skaganum sem klífur austanverðan Breiðafjörð í tvennt, - kenndur við bæinn Skarð á Skarðsströnd.

Hreppurinn varð til árið 1918 við skiptingu Skarðsstrandarhrepps í Skarðshrepp og Klofningshrepp. 1. september 1986 var svo Klofningshreppi skipt upp á milli nágrannahreppanna og féll þá nyrðri hlutinn í hlut Skarðshrepps.

Hinn 11. júní 1994 sameinaðist Skarðshreppur 5 öðrum hreppum: Fellsstrandarhreppi, Haukadalshreppi, Hvammshreppi, Laxárdalshreppi og Suðurdalahreppi undir nafninu Dalabyggð.

Fyrrum sveitarfélög Íslands
Dalasýsla
Suðurdalahreppur

Suðurdalahreppur var hreppur syðst í Dalasýslu.

Hreppurinn varð til 1. janúar 1992 við sameiningu Hörðudalshrepps og Miðdalahrepps.
Hinn 11. júní 1994 sameinaðist Suðurdalahreppur svo 5 öðrum hreppum: Fellsstrandarhreppi, Haukadalshreppi, Hvammshreppi, Laxárdalshreppi og Skarðshreppi undir nafninu Dalabyggð.

Fyrrum sveitarfélög Íslands
Dalasýsla
Hörðudalshreppur

Hörðudalshreppur var hreppur syðst í Dalasýslu.

Hinn 1. janúar 1992 sameinuðust Hörðudalshreppur og Miðdalahreppur undir nafninu Suðurdalahreppur. Sá hreppur varð svo hluti Dalabyggðar rúmum tveimur árum síðar. 

Fyrrum sveitarfélög Íslands
Dalasýsla
Miðdalahreppur

Miðdalahreppur var hreppur syðst í Dalasýslu.

Hinn 1. janúar 1992 sameinuðust Miðdalahreppur og Hörðudalshreppur undir nafninu Suðurdalahreppur. Sá hreppur varð svo hluti Dalabyggðar rúmum tveimur árum síðar. 

Fyrrum sveitarfélög Íslands
Dalasýsla
Klofningshreppur

Klofningshreppur var hreppur í Dalasýslu, yst á Klofningsnesi, kenndur við fjallið Klofning.

Hreppurinn varð til árið 1918 við skiptingu Skarðsstrandarhrepps í Klofningshrepp og Skarðshrepp. 1. september 1986 var svo Klofningshreppi skipt upp á milli nágrannahreppanna Skarðshrepps og Fellsstrandarhrepps.

Fyrrum sveitarfélög Íslands
Vesturland
Dalasýsla
Skarðsstrandarhreppur

Skarðsstrandarhreppur var hreppur í Dalasýslu, norðan megin á Klofningsnesi.

Árið 1918 var hreppnum skipt í tvennt, í Klofningshrepp og Skarðshrepp.

Fyrrum sveitarfélög Íslands
Dalasýsla
Skógarstrandarhreppur

Skógarstrandarhreppur var hreppur í Snæfellsnessýslu, sunnan megin Hvammsfjarðar.

Hreppurinn sameinaðist Dalabyggð hinn 1. janúar 1998.

Fyrrum sveitarfélög Íslands
Snæfellsnes
Staðarhreppur (V-Húnavatnssýslu)

Staðarhreppur var hreppur í Vestur-Húnavatnssýslu, kenndur við bæinn Stað í Hrútafirði.

Hinn 7. júní 1998 sameinaðist hann hinum 6 hreppum sýslunnar:  Fremri-Torfustaðahreppi, Ytri-Torfustaðahreppi, Kirkjuhvammshreppi, Hvammstangahreppi, Þverárhreppi og Þorkelshólshreppi undir nafninu Húnaþing vestra.

Fyrrum sveitarfélög Íslands
Vestur-Húnavatnssýsla
Fremri-Torfustaðahreppur

Fremri-Torfustaðahreppur var hreppur í Vestur-Húnavatnssýslu, kenndur við bæinn Torfustaði í Miðfirði.

Hreppurinn varð til á seinni hluta 19. aldar þegar Torfustaðahreppi var skipt í tvennt, í Ytri- og Fremri- hluta.

Hinn 7. júní 1998 sameinaðist Fremri-Torfustaðahreppur hinum 6 hreppum sýslunnar:  Staðarhreppi, Ytri-Torfustaðahreppi, Kirkjuhvammshreppi, Hvammstangahreppi, Þverárhreppi og Þorkelshólshreppi undir nafninu Húnaþing vestra.

Fyrrum sveitarfélög Íslands
Vestur-Húnavatnssýsla
Ytri-Torfustaðahreppur

Ytri-Torfustaðahreppur var hreppur í Vestur-Húnavatnssýslu, kenndur við bæinn Torfustaði í Miðfirði.

Hreppurinn varð til á seinni hluta 19. aldar þegar Torfustaðahreppi var skipt í tvennt, í Ytri- og Fremri- hluta.

Hinn 7. júní 1998 sameinaðist Ytri-Torfustaðahreppur hinum 6 hreppum sýslunnar:  Staðarhreppi, Fremri-Torfustaðahreppi, Kirkjuhvammshreppi, Hvammstangahreppi, Þverárhreppi og Þorkelshólshreppi undir nafninu Húnaþing vestra.

Fyrrum sveitarfélög Íslands
Vestur-Húnavatnssýsla
Isa

Isa (عيسى `Īsā), einnig notað í sambandinu Isa, sonur Maríu (`Īsā ibn Miryam) er arabíska nafnið á Jesú, sem er einn af spámönnum íslam. Samkvæmt Kóraninum, var hann einn af uppáhaldsspámönnum Guðs og sérstaklega sendur til að leiða börn Ísraels (Beni Israel). Kristnir arabar nefna Jesús Yasu' al-Masih eða Isa al-Masih (يسوع المسيح Yasū`a al-Masīħ).

Sjá einnig 

 Dajjal

Ítarefni 
 Jesús og María í íslam (á ensku) 
 Hlutverk Jesú í íslam (á ensku) 
 Kóraninn um heilagleika Jesú (á ensku)
 Jesús boðberi Guðs (á ensku)

Íslam
Jesús
Torfustaðahreppur

Torfustaðahreppur var hreppur í Vestur-Húnavatnssýslu, kenndur við bæinn Torfustaði í Miðfirði.

Hreppnum var skipt í tvennt á seinni hluta 19. aldar, í Ytri- og Fremri-Torfustaðahrepp. Þeir urðu svo báðir hluti af Húnaþingi vestra árið 1998.

Fyrrum sveitarfélög Íslands
Vestur-Húnavatnssýsla
Þverárhreppur

Þverárhreppur var hreppur í Vestur-Húnavatnssýslu, kenndur við bæinn Þverá í Vesturhópi.

Hinn 7. júní 1998 sameinaðist hann hinum 6 hreppum sýslunnar:  Staðarhreppi, Fremri-Torfustaðahreppi, Ytri-Torfustaðahreppi, Kirkjuhvammshreppi, Hvammstangahreppi og Þorkelshólshreppi undir nafninu Húnaþing vestra.

Fyrrum sveitarfélög Íslands
Vestur-Húnavatnssýsla
Þorkelshólshreppur

Þorkelshólshreppur var hreppur í Vestur-Húnavatnssýslu, kenndur við bæinn Þorkelshól í Víðidal.

Hinn 7. júní 1998 sameinaðist hann hinum 6 hreppum sýslunnar:  Staðarhreppi, Fremri-Torfustaðahreppi, Ytri-Torfustaðahreppi, Kirkjuhvammshreppi, Hvammstangahreppi og Þverárhreppi undir nafninu Húnaþing vestra.

Fyrrum sveitarfélög Íslands
Vestur-Húnavatnssýsla
Kirkjuhvammshreppur

Kirkjuhvammshreppur var hreppur í Vestur-Húnavatnssýslu, kenndur við bæinn Kirkjuhvamm á Vatnsnesi.

Þorpið Hvammstangi var innan hreppsins framan af, en það var gert að sérstökum hreppi 1. júlí 1938.

Hinn 7. júní 1998 sameinaðist Kirkjuhvammshreppur hinum 6 hreppum sýslunnar:  Staðarhreppi, Fremri-Torfustaðahreppi, Ytri-Torfustaðahreppi, Hvammstangahreppi, Þverárhreppi og Þorkelshólshreppi undir nafninu Húnaþing vestra.

Fyrrum sveitarfélög Íslands
Vestur-Húnavatnssýsla
Hvammstangi

Hvammstangi er kauptún í Húnaþingi vestra. Hann var upphaflega í Kirkjuhvammshreppi en var gerður að sérstökum hreppi, Hvammstangahreppi, hinn 1. júlí 1938. Íbúar voru 543 árið 2015 og 614 árið 2020.

Hrepparnir tveir sameinuðust á ný 7. júní 1998 ásamt hinum 5 hreppunum í Vestur-Húnavatnssýslu:  Staðarhreppi, Fremri-Torfustaðahreppi, Ytri-Torfustaðahreppi, Þverárhreppi og Þorkelshólshreppi undir nafninu Húnaþing vestra.

Hvammstangi var gerður að viðurkenndum verslunarstað árið 1895 en þá voru engin íbúðarhús á staðnum. Hið fyrsta slíka var byggt árið 1900. Þá hófust einnig fiskveiðar þar á tanganum og eru hafnarskilyrði þar nú góð. Mest er veitt af rækju og grásleppu.

Á Hvammstanga er margvísleg þjónusta fyrir sveitirnar í Húnaþingi vestra. Hitaveita Húnaþings vestra á Laugarbakka sér Hvammstanga fyrir heitu vatni en þangað var lögð hitaveituæð 1972. Vatnsveita kom í plássið 1952 en áður hafði hvert hús haft eigin brunn.

Læknir hefur haft aðsetur sitt á Hvammstanga allt frá 1905 en hann þjónaði jafnframt héraðinu. Á árunum 1979 til '81 var heilsugæsla byggð á staðnum.

12. janúar 2007 opnaði Fæðingarorlofssjóður starfsemi sína á Hvammstanga.

Selasetur Íslands

Selasetur Íslands á Hvammstanga er safn, upplýsingamiðstöð og rannsóknarsetur. Þann 25. júní 2006 var opnuð fræðslusýning í Selasetrinu með því markmiði að efla náttúrutengdaferðaþjónustu í Húnaþingi vestra. Selasetrið er í samfélagseign og rekið í samfélagsþágu.  Selasetrið er ekki rekið í hagnaðarskyni.

Í Selasetrinu má nálgast fróðleik í máli og myndum um seli og ýmsa hjátrú tengda þeim, auk þess þar er Upplýsingamiðstöð Húnaþings vestra. Eitt aðgengilegasta selalátur landsins er á Vatnsnesi, norður af Hvammstanga.

Hvammstangakirkja
Hvammstangakirkja var vígð 21. júlí 1957. Er hún steinsteypt og tekur 160 manns í sæti. Í Kirkjuhvammi, rétt ofan Hvammstanga, er eldri kirkja - frá árinu 1882. Gripir úr henni eru í Hvammstangakirkju og ber þar að nefna messingskírnarfat frá árinu 1753 og silfurkaleik frá 1821.

Kirkjuhvammskirkja 
Stutt austan við Hvammstanga (ofanvið) er Kirkjuhvammskirkja. Jörðin Kirkjuhvammur á Vatnsnesi, sem í fornum skjölum er nefnd Hvammur í Miðfirði, var talin góð jörð, þó ekki væri um stórbýli að ræða. Kirkjuhvammur er talinn þingstaður árið 1406. Búskap var hætt í Kirkjuhvammi árið 1947 og húsin jöfnuð við jörðu um 1960. Kirkjan er eina húsið frá fyrri tíð, sem nú er á jörðinni. Kirkjuhvammskirkja kom í umsjá Þjóðminjasafnsins árið 1976 og er lokuð almenningi.

Þekktir einstaklingar frá Hvammstanga
Björgvin Páll Gústavsson landsliðsmarkvörður í handbolta er fæddur á Hvammstanga árið 1985.

Norðurstrandaleið og Á Selaslóðum 
Kauptúnið Hvammstangi er hluti af ferðamannaleiðunum á Norðurstrandaleið og Á selaslóðum.

Tengill 
 Húnaþing vestra

Heimildir 

Húnaþing vestra
Íslensk sjávarþorp
Klám

Klám er myndefni, texti, eða annað sem gert er í þeim tilgangi að skapa kynferðislega örvun. Það sýnir hluti frá kynferðislegu sjónarhorni eða sýnir kynferðislegar athafnir. 

Ýmsum þykir klám siðferðislega rangt, mannskemmandi, eða ávanabindandi og í ýmsum þjóðfélögum eru höft sett á dreifingu kláms. Á Íslandi er birting kláms bönnuð.

Lagasetning á Íslandi 
210. grein hegningarlaga segir:

Tengt efni 
Klámvæðing
 Hentai
Blygðunarsemisbrot
Erótík

Tenglar 
 
 
 
 Hugleiðingar um klám; grein úr Lesbók Morgunblaðsins 1966
 Klámiðnaðurinn; grein í Tímanum 1983
 Helga Sigurjónsdóttir, Rætur klámsins – Þjóðlíf, 4. tölublað (01.09.1986), bls. 58-65
 Kynungabók: fræðslurit fyrir ungt fólk 2010
Aðalsveldi

Aðalsveldi eða úrvalsveldi (gríska: aristokratiā) þýddi í Forn-Grikklandi stjórnkerfi þar sem þeir bestu og hæfustu réðu en stjórnmálaþátttaka takmarkaðist við hóp fárra manna. Orðið er myndað úr orðunum „aristo-“ (sem merkir það besta) og „kratiā“ (stjórn). Þar sem engin sátt ríkir um það hvað telst best, sérstaklega þegar kemur að stjórnskipulagi, er erfitt að nota orðið í þessu samhengi. Það virðist einkum hafa verið notað um góða og vel heppnaða fámennisstjórn. Orðið var síðar notað um ríki þar sem aðalsmenn stjórnuðu og vald gekk í erfðir.

Neðanmálsgreinar 

Stjórnkerfi
Truman Capote

Truman Capote (30. september 1924 – 25. ágúst 1984) var bandarískur rithöfundur, helst þekktur fyrir bókina Með köldu blóði (e. In Cold Blood) sem hann sjálfur kallaði óskáldaða skáldsögu (e. nonfiction novel), einnig nefnt heimildaskáldsaga, hugtak sem var ætlað að lýsa því að þó svo bókin fjalli um sannsögulega atburði taki höfundurinn sér sjálfur þónokkuð skáldaleyfi. Meðal annarra verka hans eru Morgunverður á Tiffanys (e. Breakfast at Tiffany's), sem fræg mynd var gerð eftir. Sumir telja hann einnig hafa skrifað stóran hluta sögunnar To Kill a Mockingbird.

Capote, Truman
Sigríður Tómasdóttir (í Brattholti)

Sigríður Tómasdóttir (í Brattholti) (24. febrúar 1871 -1957) er þjóðþekkt kona á Íslandi fyrir framtak sitt til verndunar Gullfoss og annarra fossa, en hún barðist af einurð gegn áformum um virkjun fossins og var brautryðjandi á sviði náttúruverndar. Árið 2011 opnaði umhverfisráðherra fræðslustíg sem kenndur er við Sigríði við Gullfoss, þar sem er að finna upplýsingar um fossinn og baráttu Sigríðar fyrir verndun hans.

Náttúruverndarviðurkenning 
Náttúruverndarviðurkenning Sigríðar í Brattholti var veitt í fyrsta sinn í tilefni 20 ára afmælis umhverfisráðuneytisins árið 2010. Síðan þá hefur viðurkenningin verið veitt árlega.

Verðlaunahafar 
 2010: Sigrún Helgadóttir 
 2011: Þóra Ellen Þórhallsdóttir 
 2012: Hjörleifur Guttormsson
2013: Vigdís Finnbogadóttir
2014: Tómas Knútsson
2015: Björn Halldórsson, Elisabeth Hauge og Völundur Jóhannesson
2016: Kolbrún Úlfsdóttir, Jóhannes Haraldsson og Stella Guðmundsdóttir.
2017: Sigþrúður Jónsdóttir
2018: Sveinn Runólfsson

Tilvísanir

Heimildir 
 Unnur Birna Karlsdóttir. 2005. „Gulls ígildi“. Skírnir - tímarit hins íslenska bókmenntafélags, Haust 2005. 179. ár: 262.

Íslenskir aðgerðasinnar
Íslenskir kvenaðgerðasinnar
Íslenskir náttúruverndarsinnar
Stolía

Stolía er íslensk rokkhljómsveit. Árið 1995 hafnaði Stolía í öðru sæti í músíktilraunum.

Arnar Þór Gíslason trommari sveitarinnar er bróðir Haralds Freys Gíslasonar trommara hljómsveitarinnar Botnleðju. Eftir að hafa verið í Stolíu hefur hann spilað með sveitum á borð við Ensími, Dr. Spock, Bang Gang og Írafár.

Hljómsveitarmeðlimir 
 Jóhann Gunnlaugsson / Bassi
 Arnar Þór Gíslason / Trommur 
 Einar Logi Sveinsson / Gítar 
 Unnar Bjarnason / Hljómborð

Útgefið efni

Breiðskífur 
 Flýtur vatn (1997)

Safnplötur 
 Drepnir (1996)
 Flugan #1 (1998)

Tenglar 

 Umfjöllun um Stolíu á Glatkistunni

Íslenskar hljómsveitir
Skagahreppur

Skagahreppur var hreppur utarlega á Skaga í Austur-Húnavatnssýslu.

Hreppurinn varð til við skiptingu Vindhælishrepps í þrennt 1. janúar 1939. 
Skagahreppur sameinaðist Vindhælishreppi á ný 9. júní 2002, þá undir nafninu Skagabyggð.

Fyrrum sveitarfélög Íslands
Austur-Húnavatnssýsla
Vindhælishreppur

Vindhælishreppur var hreppur vestan megin á Skaga í Austur-Húnavatnssýslu, kenndur við bæinn Vindhæli á Skagaströnd.

Upphaflega teygði hreppurinn sig eftir allri Skagaströnd að Laxá, en 1. janúar 1939 var honum skipt í þrennt. Nyrsti hlutinn varð að Skagahreppi, miðhlutinn að Höfðahreppi, en syðsti hlutinn sunnan Hrafnsár hét áfram Vindhælishreppur.

Vindhælishreppur sameinaðist Skagahreppi á ný 9. júní 2002, þá undir nafninu Skagabyggð.

Fyrrum sveitarfélög Íslands
Austur-Húnavatnssýsla
Engihlíðarhreppur

Engihlíðarhreppur var hreppur norðan Blöndu í Austur-Húnavatnssýslu, kenndur við bæinn Engihlíð í Langadal.

Engihlíðarhreppur sameinaðist Blönduósbæ 9. júní 2002, undir nafni hins síðarnefnda.

Fyrrum sveitarfélög Íslands
Austur-Húnavatnssýsla
Gúru

Gúru (sanskrit गुरु), er meistari og kennari í hindúisma, búddisma og síkisma. 

Frá ævafornu á að meðhöndla gúruann með sömu virðingu og Guð eða guðina í indverskri menningu. Gúru er persónulegur andlegur kennari og leiðarvísir. "Gúru" er einnig virðingartitill á tíu fyrstu andlegu leiðtogum Síka.

Indland
Hindúismi
Búddismi
Síkismi
Síkar

Síki getur líka átt við skurð.

Síkar eru fylgjendur síkisma. Orðið „síki“ kemur úr sanskrítar rótinni śikkya (शिष्य) sem þýðir „fylgismaður“ og „nemandi“. Flestir síkar hafa ætt að rekja til Punjab á Indlandi og flestir þeirra búa þar enn þó að síkar búi nú um allan heim. 

Hægt er að þekkja síkiska karlmenn og sumar konur á því að þau bera alltaf túrban til að þekja sítt hár sitt. Túrbaninnn er mjög sérstakur og lítur ekki út eins og túrbanar sem aðrar þjóðir í Asíu bera. Nú á tímum bera þó ekki allir síkar túrbana né hafa sítt hár. Í síkisma er ekkert vandamál að vera á mismunandi stigum í ræktun trúarinnar. Til dæmis má nefna svo nefndir Sahajdhari (hæg aðlögun) sem eru síkar sem ekki bera hin fimm K en eru álitnir síkar þrátt fyrir það. 

Eftirnafnið (og enn algengara sem millinafn) Singh (þýðir ljón) er mjög algengt hjá karlmönnum, og Kaur (þýðir prinsessa) hjá konum. En langt frá því allir sem heita Singh eða Kaur eru síkar. Nafnið Singh er tengt hermennsku á Indlandi að minnsta kosti frá áttundu öld.

Síkismi
Indland
Guru Granth Sahib

Guru Granth Sahib (punjabí: ਗੁਰੂ ਗ੍ਰੰਥ ਸਾਹਿਬ) er hin heilaga ritning síkismans allt frá 1604, en öðlaðist 1708 stöðu sem hinn ellefti lifandi gúruinn.

Bókin er 1430 blaðsíður og samanstendur af textum frá meisturum síkisma, gúrunum tíu og frá hindúiskum og múslimskum spámönnum og dýrlingum. Bókin er ætíð í hásæti í musterum Síka.

Síkismi
Trúarrit
Helluhraun

Helluhraun eru nokkuð slétt hraun sem verða til við eldgos með þunnfljótandi basalt-kviku. Helluhraun eru að jafnaði auðveld yfirferðar og oft alsett hraunreipum sem myndast þegar efsta lag hraunsins storknar en massinn heldur áfram að hreyfast.

Myndun
Helluhraun er búið til í eldgosum úr eldborgum, dyngjum og gígaröðum.
Hægt er að  líkja Helluhraun við seig vökva þar sem það rennur fremur hratt, 5-20 km á klukkustund er algengur hraði. Hitastigið er í kringum 1120-1230°C.

A helluhraunum sem hafa náð að haldast þunnfljótandi allt þar til þau stöðvast hefur  myndast tiltölulega slétt og samfelld deig skorpa, sem einangrar hraunið og því er útgeislunin ekki næg til að það kólni og verði of seigt. Undir því rennur hraunin heitt uns það nær jaðrinum. Svoleiðis myndast eins konar tær, eða koddar, í jaðri hraunsins þegar hraunið rífur gat á hann og smeygir sér í gegn. „Nýjar tær geta komið fram á milli eldri táa eða í þeim miðjum og þannig skríður hraunið fram, oft í nokkrum óreglulegum áföngum. Sé flæðið hraðara undir yfirborðinu og yfirborðið hálfstorknað geta einnig myndast svokölluð reipi ofan á hrauninu en þau myndast vegna núnings deigrar skorpunnar við fljótandi hraunbráðina.“

Stærstu helluhraun
Einstakir hraunstraumir geta farið yfir 100 km á lengd.
Stærstu helluhraun heims eru á Hawaii en einnig eru helluhraun á Íslandi; svo sem Hallmundarhraun, Leitahraun, Elliðavogshraun og Eldhraun við Mývatn. Það síðastnefnda rann á árunum 1724 til 1729 á meðan Mývatnseldar stóðu yfir.

Basalt
Flest helluhraun eru úr basalti (einkum ólívínþóleiíti).

Hraunhellar og hrauntraðir
Við mikið hraunrennsli geta hraunrásir flutt kvikuna undir nýstorknað hraun. Svo geta líka við vissar aðstæður neðanjarðar hraunrásir tæmst og skilið eftir sig hella og traðir. Dæmi um slíka hella eru Surtshellir (lengsti hellir Íslands), Víðgelmir og Raufarhólshellir.

Helluhraun og apalhraun
Helluhraun finnst oft í nálægt af gígunum „þó það kunni að breytast síðar í apalhrauni“ sem er seigara og úfið, „ áður en það stöðvast.“   En svo getur líka farið að eldri kvika sé með breyttri efnasametningu er liður á hraungos. „Því eru til hraunbreiður þar sem hluti hraunsins, venjulega sá eldri, er með apalhraunsáferð en yngra hraunið er helluhraun.“
Þegar vísindamenn rannsóknuðu Holuhraun á meðan og eftir eldsumbrótin stóðu yfir í 2014-15, kom í ljós að hraunin skiptast á milli helluhraunssamsetningu og apalhraunssamsetningu ekki bara einu sinni en stundum margfalt. Eldgosið við Fagradalsfjall 2021 sýndi einnig sömu hegðun varðandi samsetningu.

Eitt og annað 
 Vættir Íslands á skjaldarmerki Íslands standa á helluhrauni.

Tengt efni 
 Apalhraun
 Bólstraberg
 Hraunhellir

Tenglar
   Daníel Páll Jónasson:  Hraunflæði á höfuðborgarsvæðinu Saga  hraunflæðis á svæðinu á nútíma og kortlagning mögulegra farvega til byggða . BS ritgerð. Leiðbeinandi Ármann Höskuldsson. Líf- og umhverfisvísindadeild Háskóli Íslands 2012

Tilvísanir 

Hraun
Eldgos
Flæðigos
Gosefni

en:Lava#Pāhoehoe
Listi yfir skráð trú- og lífsskoðunarfélög á Íslandi

Eftirfarandi er listi yfir skráð trú- og lífsskoðunarfélög á Íslandi og ársbreyting á fjölda meðlima 2018 - 2019 samkvæmt tölum Hagstofu Íslands. Árið 2021 voru 53 trú- og lífsskoðunarfélög á landinu.

Eftirfarandi er listi yfir skráð trú- og lífsskoðunarfélög á Íslandi og fjöldi meðlima  samkvæmt tölum Hagstofu Íslands. Árið 2018 voru 48 félög skráð.

Tenglar 
 Lög um skráð trúfélög 
 Hagstofa Íslands - Mannfjöldi eftir trú og lífsskoðunarfélögum 1998-2019

Tilvísanir

Neðanmálsgreinar 

Trúfélög á Íslandi
Trúarbrögð
Trúarlíf á Íslandi
Skarðshreppur (Skagafjarðarsýslu)

Skarðshreppur var hreppur vestan til í Skagafjarðarsýslu, kenndur við bæinn Skarð í Gönguskörðum, undir Tindastóli.
 
Hreppurinn varð til ásamt Sauðárkrókshreppi árið 1907 þegar Sauðárhreppi var skipt í tvennt. Í Skarðshreppi voru þrjár sveitir: Yst er Reykjaströnd, undir Tindastól austanverðum. Þá eru Gönguskörð, fjalldalir sunnan Tindastóls og loks Borgarsveit, byggðarlagið sunnan  Sauðárkróks.

Hinn 6. júní 1998 sameinaðist Skarðshreppur 10 öðrum sveitarfélögum í Skagafirði: Skefilsstaðahreppi, Sauðárkrókskaupstað, Staðarhreppi, Seyluhreppi, Lýtingsstaðahreppi, Rípurhreppi, Viðvíkurhreppi, Hólahreppi, Hofshreppi og Fljótahreppi, og mynduðu þau saman sveitarfélagið Skagafjörð.

Hreppsnefnd 

Síðasta hreppsnefnd Skarðshrepps var kosin í hreppsnefndarkosningunum 28. maí 1994 og hana skipuðu Andrés Helgason, Jón Eiríksson, Sigrún Aadnegaard, Sigurður Guðjónsson og Úlfar Sveinsson.

Oddvitar 
 1874-1879 Sveinn Sölvason í Skarði
 1879-1880 Þorleifur Jónasson á Reykjum
 1880-1883 Benedikt Sölvason á Ingveldarstöðum
 1883-1886 Þorleifur Jónasson á Reykjum
 1886-1889 Benedikt Sölvason á Ingveldarstöðum
 1889-1895 Björn Jónsson á Veðramóti
 1895-1913 Benedikt Sölvason á Ingveldarstöðum
 1913-1922 Sigurjón Jónasson í Hólakoti
 1922-1931 Sigurður Á. Björnsson á Veðramóti
 1931-1933 Eiríkur Björnsson á Gili
 1933-1946 Stefán Sigurfinnsson á Meyjarlandi
 1946-1948 Árni Daníelsson á Sjávarborg
 1948-1950 Ólafur Lárusson í Skarði
 1950-1954 Stefán Sigurfinnsson á Meyjarlandi
 1954-1958 Haraldur Árnason á Sjávarborg
 1958-1961 Gunnar Guðmundsson á Reykjum
 1961-1962 Haraldur Árnason á Sjávarborg
 1962-1966 Stefán Sigurfinnsson á Meyjarlandi
 1966-1970 Jón Eiríksson í Fagranesi
 1970-1998 Úlfar Sveinsson á Ingveldarstöðum

Heimildir 

Fyrrum sveitarfélög Íslands
Skagafjörður
Norðurland
Sauðárhreppur

Sauðárhreppur var hreppur vestan til í Skagafjarðarsýslu, kenndur við bæinn Sauðá.

Hreppnum var skipt í tvennt árið 1907, í  Sauðárkrókshrepp og Skarðshrepp. Þeir hreppar urðu svo báðir hluti sveitarfélagsins Skagafjarðar árið 1998.

Fyrrum sveitarfélög Íslands
Skagafjörður
Staðarhreppur (Skagafjarðarsýslu)

Staðarhreppur (áður Reynistaðarhreppur) var hreppur vestan Héraðsvatna í Skagafjarðarsýslu, kenndur við kirkjustaðinn Reynistað.

Hinn 6. júní 1998 sameinaðist hreppurinn 10 öðrum sveitarfélögum í Skagafirði: Skefilsstaðahreppi, Sauðárkrókskaupstað, Skarðshreppi, Seyluhreppi, Lýtingsstaðahreppi, Rípurhreppi, Viðvíkurhreppi, Hólahreppi, Hofshreppi og Fljótahreppi, og mynduðu þau saman sveitarfélagið Skagafjörð.

Hreppsnefnd 

Síðasta hreppsnefnd Staðarhrepps var kosin í hreppsnefndarkosningunum 28. maí 1994 og hana skipuðu Bjarni Jónsson, Helgi Jóhann Sigurðsson, Ingibjörg Hafstað, Sigmar Jóhannsson og Sigurður Baldursson.

Oddvitar
 1874-1880 Jón Jónsson á Hóli
 1880-1882 Stefán Jónasson á Páfastöðum
 1882-1883 Björn Þorbergsson á Dúki
 1883-1887 Jón Björnsson á Ögmundarstöðum
 1887-1892 Árni Jónsson læknir í Glæsibæ
 1892-1896 Jón Jónsson á Hafsteinsstöðum
 1896-1899 Sigurjón Bergvinsson í Glæsibæ
 1899-1901 Sigurður Jónsson á Reynisstað
 1901-1904 Gísli Konráðsson á Skarðsá
 1904-1916 Albert Kristjánsson á Páfastöðum
 1916-1919 Sveinn Jónsson á Hóli
 1919-1922 Jón Sigurðsson á Reynisstað
 1922-1966 Arngrímur Sigurðsson í Litlu-Gröf
 1966-1982 Sæmundur Jónsson á Bessastöðum
 1982-1994 Þorsteinn Ásgrímsson á Varmalandi
 1994-1998 Ingibjörg Hafstað í Vík

Heimildir 

Fyrrum sveitarfélög Íslands
Skagafjörður
Norðurland